b'\n_START_ARTICLE_\nRom (brennevin)\n_START_SECTION_\nHistorie\n_START_PARAGRAPH_\nRom ble til p\xc3\xa5 sukkerroeplantasjene i Karibia. Slaver p\xc3\xa5 plantasjene ble de f\xc3\xb8rste til \xc3\xa5 oppdage at biprodukter fra sukkerproduksjonen gj\xc3\xa6ret og ble til alkohol. Senere ble disse alkoholholdige biproduktene destillert for \xc3\xa5 konsentrere alkoholen og for \xc3\xa5 fjerne urenheter, noe som ble til den f\xc3\xb8rste ekte rom. Lenge ble rom produsert p\xc3\xa5 enkelt vis og ble betraktet som en drikk for fattige og sj\xc3\xb8menn. Senere, og ikke minst oppmuntret av spanske myndigheter, ble produksjonsteknikken for rom kraftig forbedret. To fremtredende personligheter i dette arbeidet var den cubanske grunnleggeren av Bacardi og Juan Serralles, grunnleggeren av Serralles Distillers, Inc. i Puerto Rico.'